Page:Thrummy cap, a tale (2).pdf/23

 He aff an' mounts the fleetest mare'

An' thro' the wind and rain;

And soon he wan the mammie-wife's,

Wha won'd ayont the den.

He chappit loudlie at the door,

Crying, "Mak ye haste an' rise,

Put on your claise, an' come wi' me,

An' tak ye nae surprise.

Put on your ridin' hude o' grey,

To hap you frae the rain;"

"O whaur am I gaun," quo' the wife;

"O whar but thro' the den."

Whan baith were mountit on the mare,

An passin' thro' the glen-

"O wat ye laddie," said the wife,

"Gin he be near the den!

Are we come near the den," she said;

"Tush, wisht you feul!" quo' he,

For waur na ye hae i' your arms

This night ye winna see."

They sune waur landit at the door,

The wife he handit down-

"I've left the house but ae hauf hour,

I am a clever loun"-